Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 450

7. feladatcsoport A kishajó belsõ berendezéseinek beépítése A hajótest beépítésénél a hajó beépítési tervét, annak méreteit és az építési elõírásokat tartja be. Ennek során: — A beépítés elõtt a hajót úszási helyzetbe (vízvonalba) állítja. A hajót az elmozdulás ellen rögzíti. — A hajó beépítését a fõ válaszfallal kezdi. A válaszfal kiszabásához használja a hajótest bordarajzát, metszetrajzát és a beépítés helyérõl készült sablont. — A válaszfalak és berendezések falainak szabását a berendezési rajzról, metszetekrõl és sablonokról készíti el. — A fõ- és válaszfalak, berendezések falainak beépítésénél betartja az építési elõírásokat, méreteket, a függõleges, vízszintes, párhuzamos irányokat. — A hajóban a járófelületeket a fenékmerevítõkre, fenéktartókra általában vízszintesen, a maximális belmagasság érdekében készíti el. — A beépítéshez a berendezések tárgyaihoz ajtókat, fiókokat, polcokat megfelelõ méretekre és formára készíti el, ügyelve a méretek betartására és a felületi minõségre, valamint az ergonómiai elõírásokra. — A berendezések beépítése közben és után mindenkor a felületeket az elõírások szerint kezeli, az egészségvédelmi elõírások betartásával, különös tekintettel a zárt tér szellõzésére. — A víz-, gáz- és villanyszereléshez az építés során elõre kialakított csövekbe, furatokba az építési elõírások betartásával beépíti, kifúrja a vezetéshez, szereléshez szükséges részeket. Beszereli a vezetékeket, majd összekapcsolja a különbözõ szerelvényeket. A hajó átadása elõtt 2002/7. szám kipróbálja a berendezések mûködését, és befejezi a szerelési mûveleteket. A szerelési munkák elvégzése elõtt és után a belsõ felületeket burkolja különbözõ hang-, hõszigetelõ és dekorációs anyagokkal.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes